નીરજ ચૌહાણ, નવી દિલ્હી: ભારતના ભાગેડુ બિઝનેસમેન મેહુલ ચોક્સીને એન્ટીગુઆ એંડ બારબુડાની નાગરિકતા આપ્યાના અહેવાલો બાદ આ કેરેબિયન દેશમાં રાજનીતિક ભૂકંપ આવ્યો છે. અહીંના વિપક્ષોએ આ મુદ્દે પ્રધાનમંત્રી ગેસ્ટન બ્રાઉન પાસે આ મામલે જવાબ માગ્યો છે. અમારા સહયોગી ટાઈમ્સ ઓફ ઈંડિયાએ 2014થી અત્યાર સુધીના ડેટાનું વિશ્લેષણ કર્યું છે. જેમાં સામે આવ્યું છે કે, 28 અન્ય ભારતીયોએ પણ એન્ટીગુઆની નાગરિકતા માટે અપ્લાય કર્યું છે.